Ալեքսեյ Կոզլով

Ալեքսեյ Անատոլևիչ Կոզլով (, ), ոուս ֆուտբոլիստ, մոսկովյան «Դինամո» ակումբի պաշտպան։ Մասնակցել է 2014 թվականի աշխարհի առաջնությանը։

Ակումբային կարիերա

Վաղ տարիներ 
Կոզլովը Նաբերեժնիե Չելնիի ֆուտբոլի սան է, ուր ընտանիքի հետ տեղափոխվել է յոթ տարեկանում Պետրոզավոդսկից։ Ֆուտբոլով սկսել է զբաղվել Նաբերեժնիե Չելնիի «Զարյա» թիմում, որտեղ նրա մարզիչը եղել է Գենադի Կադիլսկին։ Իններորդ դասարանում ստորագրել է իր առաջին պայմանագիրը՝ տեղափոխվելով Նիժնեկամսկի «Նեֆտեխիմիկ» ակումբ։ 16 տարեկանում տեղափոխվել է Գերմանիա, որտեղ շարունակել է սովորել «Համբուրգի» պատանեկան թիմում։

2004-2006 թվականներին հանդես է եկել «Հյուսիս» օբերլիգայի «Բերգեդորֆ-85» թիմում։ Դրանից հետո՝ 2006 թվականի հուլիսից սեպտեմբեր, եղել է «Լյուբեկ» ակումբի կազմում, որը հանդես էր գալիս «Հյուսիս» մարզային լիգայում։

«ԿԱՄԱԶ» 
2007 թվականին վերադարձել է Ռուսաստան, որտեղ և սկսել է պրոֆեսիոնալ կարիերա՝ օգոստոսին համալրելով Առաջին դիվիզիոնի ԿԱՄԱԶ ակումբի կազմը։ Նախքան այդ խաղացել է Նաբերեժնիե Չելնիի քաղաքային առաջնությունում սիրողական «Էստար» ակումբի կազմում (ըստ գերմանական ակումբի հետ գործող պայմանագրի՝ իրավունք չի ունեցել հանդես գալու պրոֆեսիոնալ մակարդակում)։ Հաջորդ մրցաշրջանում «ԿԱՄԱԶ» ակումբի կազմում անցկացրել է երկու խաղ։ Հաջորդ տարի նույնպես հանդես է եկել ԿԱՄԱԶ ակումբի կազմում՝ մասնակցելով 14 խաղի և խփելով 1 գոլ առաջնությունում և 1 հանդիպում Ռուսաստանի գավաթի խաղարկությունում։ Նույն մրցաշրջանում թիմի հետ միասին հասել է իր կարիերայի առաջին լուրջ հաջողությանը՝ գրավելով երրորդ տեղը Առաջին դիվիզիոնում։

2009 թվականի մրցաշրջանում Ալեքսեյը ամրապնդել է իր դիրքը հիմնական կազմում, մասնակցել է «ԿԱՄԱԶ» ակումբի31 խաղի և խփել 1 գոլ առաջնությունում, ևս մեկ հանդիպում անցկացրել է երկրի գավաթի խաղարկությունում։ Ցույց տված խաղի շնորհիվ Ալեքսեյ Կոզլովը գրավել է մի շարք ակումբների ուշադրությունը, որոնց թվում են եղել մոսկովյան «Սպարտակ» և «Դինամո», ինչպես նաև ղազախական «Ռուբին» ակումբը, ուր տեղափոխվելուն խաղացողը մոտ էր 2009 թվականի օգոստոսին։ Առաջնության ավարտից հետո Կոզլովը կարող էր համալրել Սամարայի «Կռիլյա Սովետով» ակումբի կազմը, որտեղ համաձայություն էր ձեռք բերել ԿԱՄԱԶ ակումբի հետ տրանսֆերի վերաբերյալ, բայց հաջորդ մրցաշրջանն Ալեքսեյը նորից սկսել է ԿԱՄԱԶ ակումբում։ Մասնակցել է 23 խաղի և խփել է 1 գոլ առաջնությունում և 2 խաղ անցկացրել է գավաթի խաղարկությունում, որից հետո՝ 2010 թվականի օգոստոսին, լքել է ակումբը՝ տեղափոխվելով «Կուբան» ակումբ, ընդ որում՝ նույն թվականի հուլիսին նրանով նորից հետաքրքրվել է «Կռիլյա Սովետով» ակումբը։

«Կուբան» 
«Կուբանի» հետ Կոզլովը կնքել է 3 տարվա պայմանագիր։ Նոր ակումբում իր նորամուտը կատարել է օգոստոսի 23-ին՝ խաղադաշտ դուրս գալով առաջնության 25-րդ տուրի՝ «Խիմկի» ակումբի դեմ տնային խաղում , այդ հանդիպման ժամանակ Կոզլովը ստացել է վնասվածք։ Ընդհանուր առմամբ՝ այդ մրցաշրջանում Ալեքսեյը «Կուբան» ակումբում անցկացրել է 13 խաղ և թիմի հետ միասին դարձել Ռուսաստանի առաջին դիվիզիոնի հաղթող։ 2011 թվականի մարտի 13-ին կատարել է իր նորամուտը Ռուսաստանի Պրեմիեր լիգայում՝ մասնակցելով առաջնության առաջին տուրի՝ ղազախական «Ռուբին» ակումբի դեմ տնային խաղին։

«Դինամո» 
2014 թվականի փետրվարի 27-ին՝ տրանսֆերային պատուհանի վերջին օրը, Ալեքսեյ Կոզլովը տեղափոխվել է մոսկովյան «Դինամո» ակումբ։ Մոսկովյան թիմ նրան հրավիրել է մարզիչ Դան Պետրեսկուն, որի հետ նա արդեն աշխատել էր «Կուբան» ակումբում։  Թիմի մեկնարկային կազմում իր նորամուտը նշել է 2014 թվականի մարտի 9-ին՝ ԲԿՄԱ ակումբի դեմ խաղում։

2015 թվականի հունիսին ներկայացվել է տրանսֆերի, բայց մնացել է «Դինամոյում»

«Դինամոյի» կազմում Կոզլովը դարձել է ՖԱԼ առաջնության հաղթող 2016/17 մրցաշրջանում և թիմի հետ վերադարձել է ՌՖՊԼ։

Ռուսաստանի հավաքականում 
2008 թվականին հրավիրվել է մասնակցելու Ռուսաստանի երիտասարդական հավաքականի հավաքներին։

2011 թվականի օգոստոսի 19-ին Ալեքսեյը հրավիրվել է Ռուսաստանի երկրորդ հավաքականի՝ մասնակցելու Բելառուսի երկրորդ հավաքականի դեմ խաղին։

2013 թվականի մայիսի 24-ին առաջին անգամ հրավիրվել է Ռուսաստանի գլխավոր հավաքական՝ մասնակցելու ԱԱ-2014 որակավորման փուլի՝ Պորտուգալիայի դեմ խաղին։ խաղղ

Հավաքականում իր նորամուտը կատարել է 2013 թվականի հունիսի 7-ին՝ մասնակցելով ԱԱ-2014 ընտրական փուլի՝ Պորտուգալիայի հավաքականի դեմ խաղին՝ հանդիպման 31-րդ րոպեին փոխարինելով Ալեքսանդր Անյուկովին։

Աելքսեյ Կոզլովը մասնակցել է 2014 թվականի աշխարհի առաջնությանը Բրազիլիայում։ Մասնակցել է Բելգիայի և Ալժիրի դեմ խաղերին։

Բնութագիր 
Առաջին մարզչի՝ Գենադի Կադիլսկու խոսքով՝ Ալեքսեյ Կոզլովը ժամանակակից ունիվերսալ ֆուտբոլիստ է, կարողանում է միանալ հարձակումներին և հուսալիորեն խաղում է պաշտպանությունում՝ մշտապես աչքի ընկնելով իր հզորությամբ և ձգտումով։

Անձնական կյանք 
Ալեքսեյ Կոզլովը 2011 թվականի հուլիսի 2-ին ամուսնացել է Յանա Սալախովայի հետ։

Վիճակագրություն

Ակումբային

Հավաքականում 

Արդյունք՝ 14 խաղ/ 0 գոլ, 7 հաղթանակ, 5 ոչ-ոքի, 2 պարտություն

Ձեռքբերումներ

Թիմային 
 ԿԱՄԱԶ
  Ռուսաստանի առաջին դիվիզիոնի բրոնզե մեդալակիր – 2008

 Կուբան
  Ռուսաստանի առաջին դիվիզիոնի հաղթող – 2010

 Դինամո
  ՖԱԼ առաջնության հաղթող – 2016/17

Անձնական 
 Ընդգրկվել է Ռուսաստանի առաջնության 33 լավագույն ֆուտբոլիստների ցանկում – 2013/14 (№ 3)

Ծանոթագրություններ

Արտաքին հղումներ 
 
 
 Ֆուտբոլիստի էջը «Դինամո» ակումբի կայքում
 Ֆուտբոլիստի էջը Ռուսաստանի Պրեմիեր լիգայի կայքում
 Ֆուտբոլիստի էջը fussballdaten.de կայքում
 

Ռուս ֆուտբոլիստներ
Ռուսաստանի հավաքականի ֆուտբոլիստներ
Դինամո Մոսկվայի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ